**PÁLYÁZATI FELHÍVÁS**

**a Semmelweis Egyetem által meghirdetett**

**Egyetemi Kutatói Ösztöndíj Program keretből finanszírozott**

**Egyetemi Kutatói Ösztöndíj Program**

**Kooperatív Doktori Programhoz**

**2024/2025. tanév**

**Felhívás közzétételének napja: 2024. június 3.**

**Helye: https://semmelweis.hu/phd/2024/05/30/ekop-kdp-2024-palyazat/**

**A Felhívás az EKÖP Tanács 2024. május hónap, 25 napján kelt előzetes véleménye alapján kerül meghirdetésre.**

# Tartalom

[1. Értelmező rendelkezések 3](#_Toc159581772)

[2. A pályázat célja 3](#_Toc159581773)

[3. A felsőoktatási intézményre vonatkozó jogszabályi kötelezettségek 3](#_Toc159581774)

[4. Az ösztöndíj formája és összege 4](#_Toc159581775)

[5. Jogosultsági feltételek, pályázati kategóriák 5](#_Toc159581776)

[6. Kizáró okok 6](#_Toc159581777)

[7. A pályázat lebonyolítása 7](#_Toc159581778)

[8. Ösztöndíjas időszak 7](#_Toc159581779)

[9. A pályázat benyújtása 7](#_Toc159581780)

[10. Kötelező vállalások 7](#_Toc159581781)

[11. Bírálati szempontok 8](#_Toc159581782)

[12. Benyújtandó dokumentumok 9](#_Toc159581783)

[13. Témavezető és vállalati szakértő feladatai, díjazása 10](#_Toc159581784)

[14. Az ösztöndíj felhasználása, beszámolási rend 12](#_Toc159581785)

[15. Az ösztöndíj finanszírozásának módja 14](#_Toc159581786)

[16. A pályázat érvényességének formai ellenőrzése, hiánypótlás 14](#_Toc159581787)

[17. A bírálat folyamata 15](#_Toc159581788)

[18. Az ösztöndíj lemondása, szüneteltetése és egyéb rendelkezések 19](#_Toc159581789)

[19. Az intézményi támogatás elszámolása 21](#_Toc159581790)

[20. Nyilvánosság 22](#_Toc159581791)

[21. Egyéb feltételek 22](#_Toc159581792)

[22. Kifogáskezelés 22](#_Toc159581793)

[23. További információk 22](#_Toc159581794)

[Mellékletek 24](#_Toc159581795)

# 1. Értelmező rendelkezések

Bármely KDP: a 2020. évi Kooperatív Doktori Program, a 2021. évi Kooperatív Doktori Program, a 2021. évi Kooperatív Doktori Program Nemzetvédelmi Alprogram, a 2023. évi Kooperatív Doktori Program, az Egyetemi Kutatói Ösztöndíj Program Kooperatív Doktori Program

EKÖP: Egyetemi Kutatói Ösztöndíj Program

EKÖP Tanács: a Kormányrendelet alapján működő javaslattevő, döntés-előkészítő testület

EKÖP-KDP: Egyetemi Kutatói Ösztöndíj Program részeként megvalósuló Kooperatív Doktori Program

Kormányrendelet: a nemzeti felsőoktatási kiválóságról szóló 24/2013. (II. 5.) Korm. rendelet

NKFI Alap: Nemzeti Kutatási, Fejlesztési és Innovációs Alap

NKFI Hivatal: Nemzeti Kutatási, Fejlesztési és Innovációs Hivatal

Ösztöndíjas: az EKÖP-KDP ösztöndíjat elnyert pályázó

Pályázó: az EKÖP-KDP pályázatra pályázatot benyújtó személy

Támogató: Semmelweis Egyetem

Kezelő: Doktori Pályázati Bizottság

# 2. A pályázat célja

**2.1.** A Kulturális és Innovációs Minisztérium a Nemzeti Kutatási, Fejlesztési és Innovációs Alapból (a továbbiakban: NKFI Alap), a Nemzeti Kutatási, Fejlesztési és Innovációs Hivatal (a továbbiakban: NKFI Hivatal) útján, a nemzeti felsőoktatási kiválóságról szóló 24/2013. (II. 5.) Korm. rendelet alapján támogatást biztosít a Semmelweis Egyetem számára az Egyetemi Kutatói Ösztöndíj Program, azon belül Kooperatív Doktori Program kialakítása és működtetése céljából.

**2.2.** Az EKÖP-KDP célja a felsőoktatási intézmények oktatói és kutatói utánpótlásának, valamint az innovatív magyar vállalkozások kutató-fejlesztői utánpótlásának biztosítása, és a legtehetségesebb hallgatók a felsőoktatási tehetséggondozásba való bevonása.

**2.3.** A program 2024. évben meghirdetésre kerülő ösztöndíjpályázatai a felsőoktatásban részt vevő hallgatói kiválóságot támogatják olyan doktori képzésben részt vevő hallgatók támogatásával, akik a felsőoktatási intézményben eredményes kutatási és alkotói tevékenységet folytatnak és akik doktori hallgatói státuszuk mellett felsőoktatási intézményen kívül, elsősorban vállalatoknál végeznek kutatómunkát (munkaviszonyban vagy munkavégzésre irányuló egyéb jogviszonyban), amely elősegíti tudományos eredményeik gyakorlati hasznosulását.

# 3. A felsőoktatási intézményre vonatkozó jogszabályi kötelezettségek

**3.1.** Az EKÖP kerettel rendelkező felsőoktatási intézmény köteles valamennyi, a Kormányrendeletben nevesített képzési szinten – amennyiben ilyen képzést indít – meghirdetni az EKÖP ösztöndíj pályázatot.

**3.2.** Az EKÖP ösztöndíjpályázatokat a felsőoktatási intézmény hirdeti meg, amelyeket honlapján közzétesz. A felsőoktatási intézmény az EKÖP ösztöndíjpályázatokat a meghirdetést megelőzően legalább 30 nappal véleményezésre megküldi az EKÖP Tanács részére.

**3.3.** Az ösztöndíj pályázati eljárás elektronikus úton történő teljes lebonyolítását, ennek keretében különösen a pályázatok elbírálását, a támogatási döntés meghozatalát, az ösztöndíjprogrammal kapcsolatos szerződések elkészítését, valamint a pályázat útján elnyert ösztöndíj folyósítását a felsőoktatási intézmény végzi.

**3.4.** A felsőoktatási intézmény feladata továbbá évente legalább egy alkalommal rendezvényt szervezni az ösztöndíjasok és a már fokozatot szerzett volt ösztöndíjasok számára.

**3.5.** A felsőoktatási intézmény a fenti feladatokról az egyes tanévek vonatkozásában minden ösztöndíjas tanév november 30-ig szakmai és pénzügyi beszámolót készít az NKFI Hivatal, valamint az EKÖP Tanács részére. A szakmai és pénzügyi beszámoló minősítését az EKÖP Tanács figyelembe veszi a következő évi EKÖP keret megállapítása során.

# 4. Az ösztöndíj formája és összege

**4.1.** A támogatás pályázat útján nyerhető el ösztöndíj formájában, amelynek a pályázó a pályázatában megjelölt bankszámlájára történő folyósításáról a Támogató gondoskodik.

**4.2.** Az ösztöndíj összege a Kormányrendelet alapján havonta **400.000 Ft/hó/fő.**

**4.3.** Az ösztöndíjas időszak időtartama: A KDP ösztöndíjas jogviszony kezdete jelen kiírás keretében 2024. szeptember 1. Az ösztöndíjas időszak legfeljebb 2028. augusztus 31-ig tarthat.

A KDP ösztöndíj a doktori hallgatói jogviszony idejére, de legalább 24 és legfeljebb 48 hónapra nyerhető el.

A megpályázható KDP ösztöndíjas hónapok száma:

* 24 hónap (2024. szeptember 1. – 2026. augusztus 31.) (4 szemeszter)
* 29 hónap (2024. szeptember 1. – 2027. január 31.) (5 szemeszter)
* 36 hónap (2024. szeptember 1. – 2027. augusztus 31) (6 szemeszter)
* 41 hónap (2024. szeptember 1. – 2028. január 31.) (7 szemeszter)
* 48 hónap (2024. szeptember 1. – 2028. augusztus 31.) (8 szemeszter)

A doktori képzés követelményeinek teljesítéséről, a témavetővel és szakmai vezetővel történő rendszeres szakmai kapcsolattartásról és a tudományos eredmények gyakorlati hasznosíthatósággal kapcsolatos előrehaladásáról az EKÖP-KDP ösztöndíjasoknak a 14. pontban meghatározott rendben szakmai beszámolót kell benyújtaniuk a Támogató részére. A beszámoló elfogadása, azaz „kiválóan megfelelt” vagy „megfelelt” minősítése feltétele a további ösztöndíj folyósításának és az EKÖP-KDP ösztöndíjas jogviszony fenntartásának.

**4.4.** Az ösztöndíjas jogviszony megszűnik a jogosultságot megalapozó jogviszonynak az ösztöndíjas időszak alatti megszűnésével, illetve abszolutórium-megszerzés félévének utolsó napján.

# 5. Jogosultsági feltételek, pályázati kategóriák

**5.1.** Jelen pályázatra az alábbi feltételeknek maradéktalanul megfelelő, a kibővített STEM (matematikai, természettudományi, műszaki, informatikai, agrártudományi, orvos- és egészségtudományi és művészeti) vagy gazdálkodás- és szervezéstudományi tudományterületen, illetve az innováció területén kiemelkedő teljesítményt elért természetes személy nyújthat be pályázatot, aki

* a 2023/2024. tanévben doktori képzésben aktív jogviszonnyal rendelkezett, vagy
* felvételi kérelmet nyújtott be 2024/2025. tanévben induló doktori képzésre,

ÉS

* még nem komplex vizsgázott, vagy
* komplex vizsgáját a 2023/2024. tanév tavaszi szemeszterében teljesítette,

ÉS

* vállalja, hogy az ösztöndíjas időszak alatt doktori képzésében jogviszonyát fenntartja,

ÉS

* az EKÖP-KDP ösztöndíjas jogviszony időszakában munkaviszonyban vagy munkavégzésre irányuló egyéb jogviszonyban áll, amelynek keretében az ösztöndíjas időszak alatt teljes munkaidőben (napi nyolc óra), vagy részmunkaidő esetében legalább a teljes munkaidő 50%-ának megfelelő mértékben van foglalkoztatva, és legalább a garantált bérminimumnak megfelelő – részmunkaidő esetén arányosan számítandó – díjazásban részesül.

**5.2.** Az EKÖP-KDP ösztöndíjas időszak alatt a doktori hallgatóval munkaviszonyban vagy munkavégzésre irányuló egyéb jogviszonyban álló munkáltató (a továbbiakban: Munkáltató) kizárólag a Magyarországon a pályázat benyújtásakor székhellyel, telephellyel vagy fiókteleppel rendelkező

* költségvetési szerv, költségvetési szerv jogi személyiséggel rendelkező intézménye,
* kettős könyvvitelt vezető gazdasági társaság, vagy
* nonprofit szervezet lehet.

**5.3.** Felsőoktatási intézmény, valamint minisztériumok és azok irányítása vagy felügyelete alatt álló költségvetési szerv az EKÖP-KDP keretében nem lehet Munkáltató, kivéve, ha a doktori hallgató a felsőoktatási intézménnyel vagy a költségvetési szervvel egészségügyi szolgálati jogviszonyban áll, illetve, ha a munkaviszony állami fenntartású oktatási intézményben történő feladatellátásról szól. Továbbá a felsőoktatási intézmény, a minisztériumok és azok irányítása vagy felügyelete alatt álló költségvetési szerv Munkáltató lehet a pályázat benyújtását követően történt jogutódlás esetén.

**5.4.** A költségvetési kutatóhelyek[[1]](#footnote-2) és a Támogatott Kutatócsoportok Irodája az EKÖP-KDP keretében nem lehetnek Munkáltatók.

**5.5.** Nem lehet Munkáltató a kizárás időtartama alatt az a jogi személy, amelyet bármely korábbi Kooperatív Doktori Programból kizártak.

**5.6.** A Felhívás keretében munkavégzésre vagy munkavégzésre irányuló egyéb jogviszonynak tekinthető különösen: közszolgálati jogviszony, bírósági szolgálati, igazságügyi alkalmazotti szolgálati jogviszony, illetve munkaviszony, ügyészségi, hivatásos (szerződéses) szolgálati jogviszony, a munkavégzési kötelezettséget magában foglaló szövetkezeti tagsági viszony, a megbízási szerződésen alapuló jogviszony, a személyes közreműködéssel járó gazdasági és polgári jogi társasági vagy egyéni cég tagjaként végzett tevékenység, a tudományos, oktatói, művészeti, lektori, szerkesztői, valamint jogi oltalom alá eső szellemi tevékenység végzésére irányuló jogviszony, egészségügyi szolgálati jogviszony.

**5.7.** Határozott idejű munkaviszony vagy munkavégzésre irányuló egyéb jogviszony esetén (amennyiben a határozott idő a pályázott ösztöndíjas időszak vége előtt lejár) a pályázat benyújtásakor a Munkáltatónak szándéknyilatkozatot szükséges tennie arról, hogy az ösztöndíj elnyerése esetén az EKÖP-KDP ösztöndíjast legalább az ösztöndíjas időszak végéig, folyamatosan munkaviszony vagy munkavégzésre irányuló egyéb jogviszony keretében foglalkoztatni fogja.

**5.8.** A jogosultsági feltételeknek az ösztöndíjas időszak első napjával kezdődően kell megfelelni. További feltétel, hogy a pályázók az ösztöndíjas jogviszony létesítésekor igazolni tudják a jogosultságot megalapozó jogviszonyukat.

# 6. Kizáró okok

**6.1.** Nem részesülhet ösztöndíjban az a pályázó:

* akiről hitelt érdemlően bebizonyosodik, hogy a pályázat benyújtásakor a támogatási döntés tartalmát érdemben befolyásoló, valótlan, hamis vagy megtévesztő adatot szolgáltatott, vagy ilyen nyilatkozatot tett,
* aki az EKÖP-KDP ösztöndíjas időszak alatt más konstrukciójú EKÖP vagy bármely más KDP ösztöndíjban részesül,
* aki a pályázati felhívásban vagy az ösztöndíjszerződés megkötésének feltételeként meghatározott nyilatkozatokat nem teszi meg, dokumentumokat nem nyújtja be vagy a megtett nyilatkozatát visszavonja,
* aki bármely Kooperatív Doktori Programból kizárásra került, a kizárás időtartama alatt,
* aki a támogatási döntést meghozta, vagy aki a támogatási döntés meghozatalában döntés-előkészítőként részt vett.

**6.2.** Nem támogatható az a pályázat, amelynek megvalósítása, illetve a megvalósítás módja vagy eredménye:

* bűncselekménynek vagy bűncselekmény elkövetésére való felhívásnak minősül,
* alapvető emberi vagy alkotmányos jogot sért,
* a nemzet, a nemzeti, etnikai, nyelvi és más kisebbségek, valamint más nemzetek méltóságának és a társadalom más alapvető érdekeinek sérelmével jár, így különösen a közrendbe, a közerkölcsbe, a család és a kiskorúak védelmének követelményébe ütközik.

**6.3.** Az EKÖP és EKÖP-KDP ösztöndíj együttes elnyerése esetén az ösztöndíjas választása szerinti ösztöndíjban részesülhet.

**6.4.**További intézményi szintű összeférhetetlenségi szabályok meghatározása.

Nem lehet az EKÖP-KDP pályázat bírálója az a személy, aki a hallgatóval, a témavezetővel vagy a szakértővel szoros szakmai és/vagy függelmi kapcsolatban áll.

# 7. A pályázat lebonyolítása

**7.1.** A pályázatok támogatására rendelkezésre álló keretösszeg 2024.09.01-2028.08.31 közötti időszakra tervezetten 555 715 536 Ft.

**7.2.** A benyújtott pályázatokat jelen pályázati felhívásban megadott módon és szempontok szerint a rektor által felkért szakértők pontozással értékelik. Az értékelt pályázatok rangsora alapján az ösztöndíjak odaítéléséről a rektor 2024. augusztus 31-ig dönt.

**7.3.** A szakértői értékelés alapján felállított rangsortól a rektor szakmai indokok alapján (pl. az intézmény stratégiai céljai mentén - Intézményfejlesztési Terv, kiemelt tudományág, kiemelt kutatási téma) eltérhet.

**7.4.** A támogatási döntést az intézmény honlapján közzéteszi.

**7.5.** A Támogató feladata az ösztöndíjasok szakmai beszámolóinak minősítése, elfogadása vagy elutasítása.

# 8. Ösztöndíjas időszak

**8.1.** Az ösztöndíjas időszak: a pályázati felhívás 4.3. pontjában meghatározott időszak.

**8.2.** A támogatást elnyert pályázó a támogatási döntés meghozatalát megelőzően saját felelősségére korábban megkezdheti a pályázatában foglaltak végrehajtását. Az ösztöndíjas időszak hosszát, valamint kezdő- és záró időpontját a pályázatban foglaltak végrehajtásának korábbi megkezdése nem befolyásolja.

# 9. A pályázat benyújtása

**9.1.** A pályázatok benyújtásának határideje: 2024.07.03. 24:00

**9.2.** Az ösztöndíj egyéni támogatás, így a pályázat kizárólag egyénileg nyújtható be.

**9.3*.*** A pályázatok benyújtásának módja, helye

A pályázatot kizárólag elektronikusan lehet benyújtani:

a <https://palyazz.semmelweis.hu/> felületen.

# 10. Kötelező vállalások

**10.1.** A nyertes EKÖP-KDP ösztöndíjas doktori hallgató kötelezően vállalja, hogy az ösztöndíjas időszak alatt:

* az ösztöndíjas időszakban doktori témavezető és vállalati szakértő felügyeletével kutatási tevékenységet végez, valamint az ösztöndíjas időszak alatt a Támogató számára a tudományos kutatási, fejlesztési munkájának eredményeit hozzáférhetővé teszi,
* a doktori képzés keretébe tartozó tanulmányokat, illetve kutatásokat folytat, és a doktori iskola további követelményeit teljesíti,
* a képzési és kutatási szakaszban szemeszterenként elvégez 4 kreditpont értékű PhD kurzust, amelynek legalább fele „kötelező” vagy „kötelezően választható” besorolású,
* a PhD komplex vizsgáig legalább egy bármilyen szerzőségű Q1 besorolású folyóiratban közzétett tudományos publikációt megjelentet,
* az ösztöndíjas periódus végéig további legalább egy elsőszerzős Q1 besorolású vagy bármilyen szerzőségű D1 besorolású vagy az adott tudományterületen ezzel egyenértékű folyóiratban közzétett tudományos publikációt megjelentet,
* az ösztöndíjas periódus végéig önállóan vagy szerzőtársként létrehoz a Doktori Iskola tagozatának megfelelő tudományágban, egy a Semmelweis Egyetemi Innovációs Bizottság által befogadott szellemi alkotást.
* a Munkáltatóval fennálló, tudományos kutatás gyakorlati hasznosíthatóságára irányuló munkaviszonyt/munkavégzésre irányuló egyéb jogviszonyt felmondással vagy közös megegyezéssel nem szünteti meg,
* az EKÖP-KDP ösztöndíjas jogviszony utolsó napját követően legkésőbb **1 éven belül** doktori értekezését vagy a doktori iskola által kért, azzal egyenértékű alkotását benyújtja,
* részt vesz az intézményi EKÖP konferencián ( PhD Tudományos Napok),
* közreműködik a felsőoktatási intézmény hallgatóinak felzárkóztatásban, illetve a tehetséggondozásban, továbbá
* a kutatási tevékenységének eredményét népszerűsíti hazai és nemzetközi tudományos konferenciákon,

# 11. Bírálati szempontok

A pályázat bírálata során az alábbi szakmai elemek kerülnek pontozásra:

* pályázó korábbi graduális, posztgraduális tudományos munkájának eredményei, kiválósága,
* a pályázó innováció területén végzett kiválósága, különösen (de nem kizárólag) iparjogvédelmi oltalommal való rendelkezése, (Innovációs teljesítménynek minősülhet bármely iparjogvédelmi oltalom, hackathon vagy más innovációs versenyen való részvétel, egyetemi hasznosító vállalkozásban való részvétel, K+F+I projektben való részvétel, Proof of Concept versenyen való részvétel stb.)
* a pályázó kutatási tervének kiválósága (különösen kutatási terv kidolgozottsága, megvalósíthatósága, a téma tudományos fontossága, újszerűsége, a kutatás eredményeinek közvetlen hasznosulása, hasznosíthatósága),
* a téma és a kutatási terv vállalati (a benyújtott kutatási terv és a szakértő értékelése figyelembevételével) és doktori iskolai relevanciája, az eredmények lokális és/vagy nemzetgazdasági hasznosíthatósága (innovációs faktor, piacképesség, megvalósíthatóság),
* a témavezető szakmai alkalmassága (tudományos teljesítmény; a témavezető szakmai-tudományos projektnek/műhelynek a vezetője (vagy volt); a témavezetői tevékenységével dokumentálhatóan elősegíti a tudományos utánpótlás nevelését),
* a vállalati szakértő szakmai alkalmassága (szakmai, téma irányultságú tapasztalat; tudományos tevékenység, publikációk, K+F tevékenység, a témához illeszkedő releváns munkásság, végzettségek, tudományos fokozat stb.); szakértői tevékenységével vélelmezhetően elősegíti a nyertes pályázó kutatását és annak hasznosítását; korábbi, felsőoktatást segítő munkásság,
* a Munkáltató alkalmassága (rendelkezik a megfelelő szaktudással és eszközparkkal, amely illeszkedik a pályázó kutatási pályázatához; rendelkezik a kutatási téma szempontjából megfelelő, eredményes szakmai tevékenységgel és szükséges eszközparkkal; a kutatói munkakörben foglalkoztatottak számának alakulása, a kutatásfejlesztési eredmények, aktivitás és innovációs eredmények bemutatása, kutatásfejlesztési eredményei, aktivitása és innovációs tevékenysége),

# 12. Benyújtandó dokumentumok és egyéb információk

* kutatási terv az EKÖP-KDP ösztöndíjas jogviszony fennállásának idejére, melyben a pályázónak ki kell térnie arra, hogy a kutatás mely részét tervezi a doktori iskolánál, és mely részét a Munkáltatónál megvalósítani, ennek során be kell mutatni a felsőoktatási intézmény és a Munkáltató kapcsolódó infrastruktúráját. A kutatási tervnek szemeszterekre lebontva is tartalmaznia kell a tervezett tevékenységeket és előrehaladást. Terjedelme: legalább 5.000 és legfeljebb 15.000 karakter (szóközökkel),
* a doktori képzés keretében eddig végzett tevékenység bemutatása, különös tekintettel annak innovációs tartalmára (benyújtása akkor szükséges, amennyiben a pályázó 2024. szeptember 1-jét megelőzően kezdte meg doktori tanulmányait; azon pályázók esetében, akik doktori tanulmányaikat 2024. szeptember 1-vel kezdik meg, ezen dokumentumot nem kell csatolni),
* a pályázó (tudományos és szakmai eredményeit is tartalmazó) önéletrajza,
* pályázói nyilatkozat, hiánytalanul kitöltve,
* a témavezető nyilatkozata,
* a témavezető tudományos és szakmai eredményeit is tartalmazó szakmai önéletrajza, külön megjelölve a tudományos fokozatot szerzett hallgatóinak, valamint a folyamatban lévő doktori témavezetéseinek számát, értekezéseik címét és (várható) védési időpontjait,
* a pályázó doktori témája és kutatási terve tudományos megalapozottságának írásbeli értékelése, legalább 2.000 karakter (szóközökkel) terjedelemben,
* a vállalati szakértő nyilatkozata,
* a vállalati szakértő – Felhívásban előírt – végzettségét igazoló okirat másolata,
* a vállalati szakértő tudományos fokozatát igazoló dokumentum másolata (amennyiben a szakértő rendelkezik tudományos fokozattal),
* a vállalati szakértő tudományos és szakmai eredményeit is tartalmazó szakmai önéletrajza, külön megjelölve, amennyiben releváns, a tudományos fokozatot szerzett hallgatóinak, valamint a folyamatban lévő doktori témavezetéseinek számát, értekezéseik címét és (várható) védési időpontjait, továbbá jelenlegi EKÖP-KDP szakértői tevékenységének jellemzőit,
* a pályázó doktori témája és kutatási terve vállalati relevanciájának és hasznosíthatóságának értékelése, legalább 2.000 karakter (szóközökkel) terjedelemben,
* a doktori tagozat nyilatkozata a doktori tagozat vezetője által aláírva,
* munkáltatói nyilatkozat a Munkáltató képviselője által aláírva,
* a pályázó publikációs listája – amennyiben a pályázó az MTMT-ben rögzíti és karbantartja adatait, úgy elegendő az MTMT azonosító megadása, amennyiben nem használja az MTMT-t, úgy az elektronikusan feltöltött vagy papír alapú publikációk esetén elegendő az MTMT szerinti hivatkozás,
* a témavezető publikációs listája – amennyiben a témavezető az MTMT-ben rögzíti és karbantartja adatait, úgy elegendő az MTMT azonosító megadása, amennyiben nem használja az MTMT-t, úgy az elektronikusan feltöltött vagy papír alapú publikációk esetén elegendő az MTMT szerinti hivatkozás,
* a vállalati szakértő publikációs listája (amennyiben van) – amennyiben a szakértő az MTMT-ben rögzíti és karbantartja adatait, úgy elegendő az MTMT azonosító megadása, amennyiben nem használja az MTMT-t, úgy az elektronikusan feltöltött vagy papír alapú publikációk esetén elegendő az MTMT szerinti hivatkozás.
* Amely tudományos/művészeti tevékenységet dokumentummal nem lehet igazolni, annak szöveges feltüntetése a „Pályázati Adatlap” vonatkozó mezőjében szükséges.
* Az angol nyelvű dokumentumok kivételével, ahol nem hiteles fordítás is elegendő, az idegen nyelvű dokumentum esetén kérjük a hiteles magyar nyelvű fordítást is elektronikusan benyújtani.
* Az elektronikusan benyújtott dokumentumok az alábbi formátumban/kiterjesztésben fogadhatóak el: Word, Excel, PDF, JPG, PNG. Feltöltés előtt javasolt ellenőrizni a benyújtott dokumentumok olvashatóságát, mivel a sérült, nem olvasható dokumentumok hiánypótlására nincs lehetőség.
* A Támogató az eredeti dokumentumokat igazolás céljából a pályázótól bekérheti és ellenőrizheti.
* A pályázatot magyar nyelven szükséges benyújtani.

A sajátkezű vagy elektronikus aláírással ellátott dokumentumokkal szembeni elvárások:

* az azonosításra visszavezethető dokumentum-hitelesítés szolgáltatás igénybevételével (Ügyfélkapu AVDH, a <https://niszavdh.gov.hu/index> oldalon), az Ügyfélkapu használatával vagy bármely más, fokozott biztonságú minősített elektronikus aláírás-szolgáltatással hitelesített dokumentum, vagy
* nyomtatott és kézzel aláírt dokumentum szkennelt formátuma fogadható el.

# 13. Témavezető és vállalati szakértő feladatai, díjazása

**13.1.** A témavezető és a vállalati szakértő közösen segítik a doktori hallgatót az EKÖP-KDP követelményeinek teljesítésében.

**13.2.** A témavezető az EKÖP-KDP ösztöndíjas doktori hallgató – doktori iskola által jóváhagyott, akkreditált – doktori témavezetője, a rá vonatkozó feltételeket a doktori iskola szabályozza.

**13.3.** A témavezető és a vállalati szakértő feladata az ösztöndíjas időszak alatt az ösztöndíjas kutatási terve megvalósításához kapcsolódó szakmai segítségnyújtás, valamint a kutatási tevékenység ellátása érdekében rendszeres kapcsolattartás az ösztöndíjassal, konzultációs lap készítés. Továbbá, az ösztöndíjas szakmai záró beszámolója részeként témavezetői és vállalati szakértői szakmai értékelés készítése.

**13.4.** A témavezető feladatai keretében legalább havonta egy alkalommal köteles személyes/online konzultációt folytatni az ösztöndíjassal a kutatási tevékenysége szakmai támogatása érdekében, amelynek igazolására az ösztöndíjas által is aláírt konzultációs lapot állít ki, mely az ösztöndíjas szakmai záró beszámolójához kerül csatolásra.

**13.5**. Szakértő kizárólag az lehet, akinek a Magyar Képesítési Keretrendszer 7. szintjének[[2]](#footnote-3) megfelelő végzettsége van, és emellett legalább 5 év, a pályázó témájának szempontjából releváns vállalati tapasztalattal rendelkezik. A doktori tanulmányok ideje nem számolható el releváns tapasztalati évként, csak a doktori képzés ideje alatt meglévő releváns vállalati kapcsolat(ok) időtartama számítható be a szükséges 5 évbe. További kritérium, hogy a szakértőnek a Munkáltatóval az EKÖP-KDP ösztöndíjas időszak alatt munkaviszonyban kell állnia, vagy a Munkáltató gazdasági társaság legalább 25%-os tulajdonrészével közvetlenül rendelkező természetes személynek kell lennie. Amennyiben a szakértő tudományos fokozattal rendelkezik, a doktori iskola szabályai alapján doktori társtémavezetővé is kinevezhető.

**13.6.** Az EKÖP-KDP ösztöndíjas jogviszony alatt a témavezető és a szakértő kötelezettsége legalább havonta egy alkalommal közös (az ösztöndíjas, a témavezető és a szakértő együttes részvételével zajló) személyes vagy online konzultációt tartani, az ösztöndíjas tudományos és vállalati tevékenységének szakmai támogatása érdekében, amelyet konzultációs lap vezetésével és aláírásával mindhárom fél igazol. A konzultációs lapokat a szakmai előmenetelt igazoló féléves beszámolóhoz csatolni szükséges.

**13.7.** A témavezető EKÖP-KDP-ben való részvételért díjazásban részesül, melynek összege ösztöndíjasonként **legfeljebb 120.000/hó/fő** (amely összeg tartalmazza a bérköltséget és járulékot, továbbá a Munkáltató által fizetett munkáltatói közterheket is).

**13.8.** A vállalati szakértő EKÖP-KDP-ben való részvételért díjazásban részesül, melynek összege ösztöndíjasonként **legfeljebb** **120.000/hó/fő** (amely összeg tartalmazza a bérköltséget és járulékot, továbbá a Munkáltató által fizetett munkáltatói közterheket is).

**13.9.**A témavezető és a szakértő részére az EKÖP-KDP ösztöndíjas hallgató záró beszámolójának „kiválóan megfelelt” vagy „megfelelt” minősítése és sikeres doktori védése, és ennek folyományaként doktori fokozatszerzése esetén - amennyiben arra az EKÖP-KDP ösztöndíjas jogviszony utolsó napját követő 1 éven belül sor kerül - 1.000.000 – 1.000.000 Ft további egyszeri díjazás állapítható meg a Támogató által. A fokozatszerzés elismerési díj tartalmazza a bérköltséget és járulékot, továbbá a Munkáltató által fizetett munkáltatói közterheket.

**13.10.** Egy témavezető vagy egy szakértő a **2024. szeptember 1-től 2028. augusztus 31-g** tartó időszakban legfeljebb 2 fő bármely KDP ösztöndíjas doktori hallgató után részesülhet díjazásban egymással átfedésben lévő támogatási időszakokban.

**13.11.** Egy ösztöndíjasnak az EKÖP-KDP keretében egy témavezetője és egy szakértője lehet.

**13.12.** Amennyiben az ösztöndíjas jogviszony szünetel vagy megszűnik, úgy a szünetelés ideje alatt és a jogviszony megszűnését követően a témavezető és a szakértő ezen időszakra nézve díjra nem jogosultak.

**13.13.** A témavezető és a szakértő ugyanazon ösztöndíjas esetében nem lehet ugyanaz a személy.

**13.14.** Az EKÖP-KDP keretében a témavezető különböző EKÖP-KDP ösztöndíjasok esetén sem láthat el szakértői feladatot.

**13.15.** Az EKÖP-KDP keretében a szakértő különböző EKÖP-KDP ösztöndíjasok esetén sem láthat el témavezetői feladatot, kivéve a 13.5. pont szerinti társtémavezetést

**13.16.** A témavezető és a szakértő az EKÖP-KDP ösztöndíjas időszak alatt sem a felsőoktatási intézményben, sem a Munkáltatónál nem állhat munkahelyi függelmi viszonyban egymással, pl. kutatócsoporton belül vezetői, beosztotti pozícióban. Erről a pályázat benyújtásakor mindkettőjüknek nyilatkozniuk szükséges.

**13.17.** Az EKÖP-KDP ösztöndíjas a szakértővel szemben a munkavégzés során nem gyakorolhat munkáltatói és utasítási jogkört.

**13.**18. A témavezető és a szakértő nem végezhet szakmai bírálati tevékenységet a témavezető és a szakértő második (nem közös) EKÖP-KDP pályázója/ösztöndíjasa esetében.

# 14. Az ösztöndíj felhasználása, beszámolási rend

**14.1.** Az ösztöndíj teljes összege elszámolási kötelezettség terhe nélkül szabadon felhasználható.

**14.2.** Az ösztöndíjas 2025-től kezdődően minden évben kettő alkalommal (február 15-ig és szeptember 15-ig) **szakmai részbeszámolót** nyújt be, amelyekhez az űrlapokat (konzultációs lap) a Doktori Pályázati Bizottság szolgáltatja, és a rendszeres szakmai/tudományos kapcsolattartást, előrehaladást igazolja. Továbbá, minden évben, az egyetemi PhD Tudományos Napokhoz kapcsolódóan, részletes szakmai beszámolót nyújt be az egyetemi Doktori Pályázati Bizottsághoz, egyúttal a PhD Tudományos Napok konferenciáján ismerteti a szakmai előrehaladást.

**14.3.** A Támogató a beszámoló benyújtását követő **15 napon** belül minősíti az előrehaladást. A szakmai részbeszámoló elfogadása, azaz „kiválóan megfelelt” vagy „megfelelt” minősítése feltétele a további ösztöndíj folyósításának és az EKÖP-KDP ösztöndíjas jogviszony fenntartásának.

**14.4.** Az ösztöndíjas köteles az ösztöndíjszerződésben rögzített ösztöndíjas időszak utolsó napjától számított**30 napon** belül részletes, a Felhívásban közölt kötelező vállalások és a vállalt kutatási tervben rögzített feladatok végrehajtásáról **szakmai záró beszámolót** benyújtani a Támogató részére.

**14.5.** A szakmai záró beszámoló minősítését a Támogató legkésőbb az ösztöndíjas időszak zárását követő **60 napon** belül végzi.

**14.6.** Az ösztöndíjas a kutatás előrehaladásáról a Támogató felkérésére **személyes meghallgatás** keretein belül is számot ad.

A 14.2. pontban ismertetett beszámoló szempontjai:

|  |  |
| --- | --- |
| **Szempont** | **Igazoló dokumentum/adat/információ** |
| Rendszeres szakmai/tudományos kapcsolttartás és szakmai előrehaladás | A Doktori Pályázati Bizottság űrlapja, konzultációs lap |
| A teljesített képzések | A doktori iskola igazolása alapján |
| Kutatási előrehaladás | A doktori hallgató beszámolója, a doktori iskola értékelése, valamint a témavezető értékelése alapján |
| A kutatás gyakorlati alkalmazása irányában történt előrehaladás | A doktori hallgató beszámolója, valamint a szakértő értékelése alapján, amit a doktori iskola vezetője aláírásával tanúsít |
| Alkotói/tervezői/művészeti teljesítmény | Elnyert díjak, jelölések, releváns és kiemelkedő hazai és nemzetközi kiállítások igazolása alapján |
| Publikációs teljesítmény | MTMT link, megjelent és közlésre befogadott, illetve közlésre leadott publikációk értékelése alapján |
| Tudományos és vállalati előadások | A kutatási témában és annak gyakorlati alkalmazhatósága tárgykörében megtartott hazai és nemzetközi tudományos konferenciákon megtartott szakmai/tudományos előadások absztraktjai, , illetve az előadások megtartását igazoló dokumentumok alapján, valamint az egyetemi PhD Tudományos Napok rendezvényén tartott prezentáció alapján. |

A beszámoló keretében kötelezően beadandó dokumentumok:

• a EKÖP-KDP ösztöndíjas hallgató beszámolója legalább 3000 karakter terjedelemben (szóközökkel, sablon szerinti formában);

• a fogadó doktori tagozat értékelése a EKÖP-KDP ösztöndíjas előrehaladásáról legalább 2000 karakter terjedelemben (szóközökkel, sablon szerinti formában);

• a témavezető értékelése a EKÖP-KDP ösztöndíjas előrehaladásáról legalább 2000 karakter terjedelemben (szóközökkel, sablon szerinti formában);

• a szakértő értékelése a EKÖP-KDP ösztöndíjas előrehaladásáról legalább 2000 karakter terjedelemben (szóközökkel, sablon szerinti formában);

• a havi konzultációs lapok;

• a EKÖP-KDP ösztöndíjas időszak idején a EKÖP-KDP ösztöndíjas megjelent, közlésre befogadott és benyújtott publikációinak listája (MTMT link és sablon szerinti formában);

• a EKÖP-KDP ösztöndíjas időszakban megtartott, a doktori kutatás szempontjából releváns előadások listája (sablon szerinti formában).

A beszámoló sablon dokumentum letölthető https://semmelweis.hu/phd/2024/05/30/ekop-kdp-2024-palyazat/

A beadott beszámolók bírálatát az egyetemi Doktori Pályázati Bizottság bonyolítja, a beszámolókat a konzultációs lapok, bírálatok alapján az egyetemi Doktori Pályázati Bizottság hagyja jóvá. A beszámoló elfogadására a Bizottság soron következő ülésén kerül sor.

A beszámolók minősítése:

1. Kiválóan megfelelt

2. Megfelelt

3. Nem felelt meg

A beszámoló minősítését minden esetben szövegesen indokolni kell.

Elfogadott szakmai beszámoló illetve konzultációs lap esetén a doktori ösztöndíj, illetve a 13.7. és 13.8. pont szerinti támogatás tovább folyósítható a következő félévben, amennyiben az ahhoz szükséges feltételek továbbra is fennállnak.

A nem megfelelt minősítés illetve a konzultációs lap benyújtásának elmaradása esetén a doktori ösztöndíj, illetve a 13.7. és 13.8. pont szerinti támogatás a továbbiakban nem folyósítható, emellett az előző elfogadott szakmai beszámoló óta eltelt időszakban (az első félév esetében az első félévben) folyósított ösztöndíjra vonatkozóan az egyetemi Doktori Pályázati Bizottság javaslatára a Támogató vezetője megállapíthat jogosulatlanul igénybe vett támogatást. Jogosulatlanul igénybe vett támogatás esetén a visszafizetési kötelezettség a EKÖP-KDP ösztöndíjas által a jogosulatlanul igénybe vett támogatás összegére terjed ki.

# 15. Az ösztöndíj finanszírozásának módja

**15.1.** A Támogató az ösztöndíjasokkal szerződést (a továbbiakban: Ösztöndíjszerződés) köt, melyben rögzíti az ösztöndíj folyósításának feltételeit és szabályait. Az Ösztöndíjszerződések megkötését követően kezdődhet az ösztöndíjak folyósítása az ösztöndíjasok részére. Az Ösztöndíjszerződés megkötésének feltétele, hogy az ösztöndíjas adóazonosító jellel rendelkezzen.

**15.2.** Az ösztöndíjas tudomásul veszi, hogy a személyi jövedelemadóról szóló 1995. évi CXVII. törvény 1. számú melléklete 4.12.1. c), 4.12.2., illetve 4.12.3. pontja szerint a részére kifizetett ösztöndíj – a magyar jog szerint – személyi jövedelemadó-mentes bevétel.

**15.3.** Az ösztöndíj fogadásához a pályázónak, legkésőbb az Ösztöndíjszerződés megkötésének napjától az ösztöndíjas jogviszony végéig magyarországi pénzintézetnél vezetett bankszámlával kell rendelkeznie.

# 16. A pályázat érvényességének formai ellenőrzése, hiánypótlás

**16.1.** A pályázatok befogadását és formai ellenőrzését a Támogató végzi.

**16.2.** A Támogató a pályázati határidő lezárulta (2024. június 23.) után, 14 napon belül, de legkésőbb 2024. július 7-ig tájékoztatja a pályázót arról, hogy a pályázat befogadásra került és annak érdemi elbírálása megkezdődött, illetve érdemi vizsgálat nélküli elutasítás esetén az elutasítás okáról és a **kifogás benyújtásának módjáról.**

Érdemi vizsgálat nélkül elutasításra kerül az azonos pályázó által jelen felhívás keretében benyújtott több pályázat közül az, amelyiket a pályázó később nyújtott be (függetlenül az elsőként benyújtott pályázat eredményétől).

**16.3.** Az alábbi esetekben hiánypótlásnak nincs helye, a pályázat érdemi vizsgálat nélkül elutasításra kerül:

* a pályázó nem felel meg az 5. pontban meghatározott követelményeknek,
* a pályázat olvashatatlan, illetve ha hamis vagy megtévesztő adatot tartalmaz,
* a beadási határidőn túl benyújtott pályázat.

**16.4.** Amennyiben a Támogató a pályázat formai ellenőrzése során megállapítja, hogy a pályázat hiányos, és a hiányosságok olyan jellegűek, hogy azok hiánypótlás során pótolhatók és a pályázat hiánypótlással formailag megfelelővé tehető, úgy a pályázót egy alkalommal a Pályázati Adatlapon megadott e-mail címére megküldésre kerülő elektronikus értesítésben – a hibák, hiányosságok, valamint a hiánypótlás módjának egyidejű megjelölése mellett − hiánypótlásra szólítja fel, legfeljebb az értesítés megküldésétől számított **5 munkanapos**hiánypótlási határidő megjelölésével.

**FIGYELEM! A pályázó felelőssége, hogy a Pályázati Adatlapon megadott elektronikus értesítési címét folyamatosan ellenőrizze.**

**16.5.** Érvénytelen a pályázat ha

* a pályázó hiánypótlás keretében sem pótolta a hiányosságokat vagy azoknak nem a hiánypótlási felhívásban meghatározott módon, vagy nem a hiánypótlási felhívásban megjelölt határidőre tett eleget. Érvénytelen pályázat esetén a Támogató megállapítja a pályázat érvénytelenségét és az érvénytelenség okának megjelölésével elektronikus úton értesítést küld a pályázónak a pályázat további vizsgálat nélküli elutasításáról,

# 17. A bírálat folyamata

**17.1.** A pályázó kérelmére a Támogató elektronikus úton lehetőséget biztosít a bírálatokba történő betekintésre, a bírálók anonimitásának megőrzése mellett.

**17.2.** Bírálati szempontok

|  |  |
| --- | --- |
| **Szempont** | **Adható pontszámok** |
| **A pályázó szakmai alkalmassága** (szakmai önéletrajz és az eddigi tudományos/műszaki/művészeti eredmények figyelembevételével)  tudományos teljesítmény, cikk, előadások, konferencia részvétel;  külföldi tanulmányút;  OTDK helyezés (1-3.);  megadott szabadalom, mintaoltalom;  mester-/osztatlan képzésben megszerzett diploma minősítése;  kutatócsoportban, projektben való részvétel, innovációs tevékenység;  korábbi ösztöndíjak, elismerések;  innováció területén végzett kiválóság, különösen (de nem kizárólag) iparjogvédelmi oltalommal való rendelkezés,  releváns munkatapasztalat. | 0-20 |
| **A témavezető szakmai alkalmassága** (szakmai önéletrajz és az eddigi tudományos és kutatási teljesítmény, illetve a témavezetésével megszerzett PhD/DLA tudományos fokozatok számának figyelembevételével)  tudományos teljesítmény;  a témavezető szakmai-tudományos projektnek/műhelynek a vezetője (vagy volt);  a témavezetői tevékenységével dokumentálhatóan elősegíti a tudományos utánpótlás nevelését. | 0-5 |
| **A szakértő szakmai alkalmassága** (szakmai önéletrajz és az eddigi tudományos/ kutatási teljesítmény figyelembevételével)  szakmai, témairányultságú tapasztalat;  tudományos tevékenység (publikációk, K+F tevékenység, a témához illeszkedő releváns munkásság, végzettségek, tudományos fokozat stb.);  szakértői tevékenységével vélelmezhetően elősegíti a nyertes pályázó kutatását és annak hasznosítását;  korábbi, felsőoktatást segítő munkásság. | 0-5 |
| **A Munkáltató alkalmassága** (témaválasztás és tevékenységi kör illeszkedése, kutatói munkakörben foglalkoztatottak számának alakulása és a kutatás fejlesztési és innovációs eredmények figyelembevételével)  rendelkezik a megfelelő szaktudással és eszközparkkal, amely illeszkedik a pályázó kutatási pályázatához;  rendelkezik a kutatási téma szempontjából megfelelő, eredményes szakmai tevékenységgel és szükséges eszközparkkal;  a kutatói munkakörben foglalkoztatottak számának alakulása kedvező a kutatásfejlesztési és innovációs eredmények szempontjából. | 0-5 |
| **A téma tudományos megalapozottsága** (a benyújtott kutatási terv és a témavezető értékelése figyelembevételével)  kiemelten a kibővített STEM területen végzett kutatás;  újszerűség;  tudományos háttér kellő indoklása, vázolása;  kutatási terv minősége, részletessége. | 0-10 |
| **A téma és a kutatási terv** vállalati (a benyújtott kutatási terv és a szakértő értékelése figyelembevételével) és doktori iskolai relevanciája (a pályázó kutatási tervében foglaltak alapján a pályázó kutatásához és a doktori tanulmányok folytatásához rendelkezésre álló személyi és a tárgyi infrastruktúra feltételek, valamint a végzett doktorok számának és a doktori képzést megkezdők száma arányának alakulása figyelembevételével), az eredmények lokális és/vagy nemzetgazdasági hasznosíthatósága  innovációs faktor;  piacképesség;  megvalósíthatóság. | 0-15 |
| **Összesen:** | **0-60** |

**17.3.** A javaslattevő testület

A beérkezett pályázatokat és a bírálatokat a Támogató által létrehozott szakmai bizottság tagjai tekintik át, és a pályázatok, valamint a Pályázati Kiírás 17.4. pontjában ismertetett módon elkészült bírálatok alapján tesznek javaslatot a Semmelweis Egyetem rektora részére a támogatandó ösztöndíjasok listájára.

**17.4.** A bírálati folyamat

A formailag érvényes, befogadott pályázatokat a Támogató által jóváhagyott bírálók értékelik írásban. Az írásbeli értékelésnek alá kell támasztania a pontszámokat. A pályázatokat két anonim bíráló értékeli. Az írásbeli bírálatok alapján a Semmelweis Egyetem rektori ülésén születik meg a döntési javaslat az EKÖP-KDP ösztöndíjasokról. A döntési javaslat alapján a támogatói döntést a Semmelweis Egyetem rektora hozza meg tervezetten legkésőbb **2024. augusztus 31-ig**.

Tájékoztatjuk a Tisztelt Pályázókat, hogy támogatói döntéshozatalra az NKFI Alap 2024. évi programstratégiájának Kormány általi elfogadását és közzétételét követően, annak alapján kerülhet sor, amelyre tekintettel a Kulturális és Innovációs Minisztérium fenntartja a jogot arra, hogy – amennyiben a programstratégia a Doktori Hallgatói Ösztöndíj támogatásra nem ad lehetőséget – a felhívást visszavonja és a beérkezett pályaműveket a befogadást követően elutasítsa.

**17.5.** Ösztöndíj keret kiegészítésére átcsoportosítás

Amennyiben a beérkezett/nyertes pályázatok száma alapján az ösztöndíj keret kevesebb (a beérkezett pályázatokból kiválasztott nyertesek díjának támogatási összege magasabb, mint a rendelkezésre álló ösztöndíjkeret) a Támogató az EKÖP-KDP Intézményi részből, továbbá saját forrásból kiegészítheti az ösztöndíjas részt. Az EKÖP Tanács jóváhagyása alapján az EKÖP keretből is kiegészíthető az EKÖP-KDP ösztöndíjas rész.

Ha van maradvány, az felhasználható a meglévő ösztöndíjasok kiegészítésére – akár hónapok

számának növelésével, vagy a maradék időre vonatkozó összeg emelésével, pl. visszamondás esetén.

**17.6.** Tartaléklista

A benyújtott pályázatok szakmai bírálata alapján a Támogató tartaléklistát állít fel, a tartaléklista a pontszám szerint rangsorolva kerül kialakításra.

Amennyiben az EKÖP-KDP hallgató ösztöndíjas jogviszonya idő előtt megszűnik, bevonható új hallgató a tartaléklistáról 2024. szeptember 1-e utáni kezdődátummal is.

**17.7**. Szakmai összeférhetetlenség

Nem lehet az EKÖP-KDP pályázat bírálója az a személy, aki a hallgatóval, a témavezetővel vagy a szakértővel szoros szakmai és/vagy függelmi kapcsolatban áll. Továbbá, a témavezető és a szakértő nem végezhet szakmai bírálati tevékenységet a témavezető és a szakértő második (nem közös) EKÖP-KDP pályázója/ösztöndíjasa esetében sem. Egy adott pályázat szakmai bírálatát nem végezheti az az értékelő, akinek közös tudományos közleménye van a pályázóval, vagy korábban a pályázó TDK munkájának résztvevője/vezetője volt.

**17.8.** A pályázók támogatói döntést követő kiértesítése

A pályázókat és a munkáltatót **a támogatói döntést követő 15 napon belül a Támogató** elektronikus úton (a pályázó által megadott e-mail címeken) értesíti pályázatának elfogadásáról, tartaléklistára helyezéséről, elutasításáról. Az elutasító döntés ellen jogorvoslatnak helye nincs.

**17.9.** Az EKÖP-KDP ösztöndíjas jogviszony feltételeinek igazolása

Az EKÖP-KDP ösztöndíjas jogviszony létesítésének és az ösztöndíj folyósításának feltétele, hogy az EKÖP-KDP ösztöndíjas az EKÖP-KDP ösztöndíjas jogviszony létesítésekor igazolni tudja a Munkáltatóval fennálló munkaviszonyát vagy a munkavégzésre irányuló egyéb jogviszonyát az EKÖP-KDP ösztöndíjas jogviszony kezdetétől. Ennek a jogviszonynak az EKÖP-KDP ösztöndíjas időszak alatt végig fenn kell állnia. Amennyiben az EKÖP-KDP ösztöndíjas státusza megváltozik az ösztöndíjas jogviszony ideje alatt, és nem felel meg a Pályázati Kiírásban foglalt feltételeknek, az ösztöndíjra való jogosultsága azonnal megszűnik.

# 18. Az ösztöndíj lemondása, szüneteltetése és egyéb rendelkezések

**18.1.** Lemondás

Amennyiben a pályázó, illetve az ösztöndíjas lemond az ösztöndíjáról, haladéktalanul írásban kell értesítenie a Támogatót. A lemondás bejelentése hónapjának első napjától az ösztöndíjas ösztöndíjra nem jogosult, részére az ösztöndíj nem folyósítható, ha mégis megtörtént a kifizetése, úgy köteles az ösztöndíjas a jogosulatlanul igénybe vett ösztöndíjat külön felszólítás nélkül visszautalni a Támogatónak a lemondástól számított 30 napon belül. A lemondás bejelentése napjától számított 30 napon belül az ösztöndíjasnak szakmai záró beszámolót kell benyújtania a Támogatónak, melyet a Támogató szakértők felkérésével értékel. Amennyiben a beszámolót az ösztöndíjas nem nyújtja be vagy a beszámolót és a lemondás okát a Támogató nem fogadja el, javaslatot tehet az ösztöndíjas, valamint a Munkáltató három évre történő kizárására. A Támogató megállapíthat továbbá az ösztöndíj korábbi kifizetései kapcsán jogosulatlanul igénybe vett támogatást. Jogosulatlanul igénybe vett támogatás esetén a visszafizetési kötelezettség az ösztöndíjas által jogosulatlanul igénybe vett támogatás összegére terjed ki. A jogosulatlanul kifizetésre kerülő ösztöndíjat a Támogató visszaköveteli az ösztöndíjastól.

**18.2.** Szüneteltetés

Amennyiben tartós betegség, várandósság, gyermek születése, hosszabb külföldi tartózkodás, egyéb méltányolható ok a benyújtott pályázat eredeti formában történő végrehajtását akadályozza, vagy az ösztöndíjasnak a hallgatói jogviszonya szünetel (passzív félév), de szándékában áll a tanulmányát, a kutatást folytatnia, lehetősége van az ösztöndíjas jogviszony alatt legalább 5 - legfeljebb 12 hónap időtartamra (törthónap nem lehetséges) szüneteltetni az ösztöndíjas jogviszonyát. Az ösztöndíjas jogviszony szüneteltetése iránti kérelmet és annak mellékleteként a módosított kutatási tervet a szüneteltetés okát alátámasztó dokumentumok csatolásával az egyetemi Doktori Pályázati Bizottsághoz kell benyújtani, melyről a Támogató – szükség esetén szakértők bevonásával – dönt. Amennyiben az ösztöndíjas az ösztöndíjas jogviszonyát szünetelteti, a szüneteltetés idejére ösztöndíjra nem jogosult. Az ösztöndíjas jogviszony szüneteltetésének időtartamára a témavezető és a szakértő sem részesülhet díjazásban. Amennyiben a szüneteltetés időtartamára vonatkozóan megtörtént az ösztöndíj kifizetése, úgy köteles az ösztöndíjas azt külön felszólítás nélkül 30 napon belül visszautalni a folyósító felsőoktatási intézménynek. Az ösztöndíjas jogviszony szüneteltetésének időtartama automatikusan nem hosszabbítja meg az ösztöndíjas jogviszony időtartamát. Az EKÖP-KDP ösztöndíjas jogviszony legfeljebb a szüneteltetés időtartamával azonos időtartammal történő meghosszabbítását az ösztöndíjasnak kell kezdeményeznie a Támogatónál a szüneteltetés és a hosszabbítás indokának bemutatásával, de kizárólag az EKÖP-KDP ösztöndíj program záró időpontjáig (2028. augusztus 31.). Amennyiben a Támogató engedélyezi a hosszabbítást, úgy arra kizárólag akkor kerülhet sor, ha az EKÖP-KDP ösztöndíjas jogviszony feltételei a hosszabbítás időszakában is fennállnak. Amennyiben a Támogató nem hagyja jóvá a hosszabbítást, úgy az EKÖP-KDP ösztöndíjas jogviszony az ösztöndíjszerződésben rögzített időponttal megszűnik.

**18.3.** Az ösztöndíjas jogviszony megszűnése

**18.3.1.** Nem megfelelő teljesítés

Amennyiben az ösztöndíjas az ösztöndíjszerződésben foglaltakat nem, vagy nem megfelelően teljesíti, a Támogató dönthet a támogatás visszavonásáról, valamint a korábbi kifizetések kapcsán jogosulatlanul igénybe vett támogatást állapíthat meg. Jogosulatlanul igénybe vett támogatás esetén a visszafizetési kötelezettség az ösztöndíjas számára a jogosulatlanul folyósított támogatás összegére terjed ki. A jogosulatlanul igénybe vett ösztöndíjat a Támogató visszaköveteli az EKÖP-KDP ösztöndíjastól. Hasonlóképp kell eljárni a vállalati szakértő, valamint a témavezető számára járó díj tekintetében is. Az ösztöndíjas jogviszony a Támogató támogatás visszavonásáról szóló döntésének írásbeli értesítése napján szűnik meg, melytől számított 30 napon belül a kutatási tevékenység megvalósításáról szakmai záró beszámolót kell benyújtania a rektornak, melyet a Támogató szakértők felkérésével értékel.

**18.3.2.** Hallgatói jogviszony megszűnése/munkaviszony vagy munkavégzésre irányuló egyéb jogviszony megszűnése

Amennyiben az ösztöndíjasnak az ösztöndíjas időszak alatt megszűnik a hallgatói jogviszonya, a Munkáltatóval fennálló munkaviszonya vagy munkavégzésre irányuló egyéb jogviszonya, úgy az ösztöndíjas jogviszonya, ebből következően az ösztöndíj folyósítása is megszűnik. A hallgatói jogviszony/munkaviszony vagy munkavégzésre irányuló egyéb jogviszony megszűnése hónapjának első napjától az ösztöndíjas ösztöndíjra nem jogosult. Hasonlóképp kell eljárni a szakértő, valamint a témavezető számára járó díj tekintetében is. A jogosulatlanul kifizetésre kerülő ösztöndíjat az ösztöndíjasnak vissza kell fizetnie a Támogató számára. A hallgatói jogviszony megszűnése (egyben az ösztöndíjas jogviszony megszűnése napja) napjától számított 30 napon belül a kutatás megvalósításáról az ösztöndíjas szakmai záró beszámolót nyújt be a rektornak, melyet a Támogató szakértők felkérésével értékel. Amennyiben a doktori hallgatói jogviszony az abszolutórium megszerzése félévének végén, a doktori hallgatói jogviszony megszűnésével szűnik meg, az EKÖP-KDP ösztöndíj esetében az ösztöndíjas időszakban legutoljára benyújtott beszámolót követő időszakról a hallgatói jogviszony megszűnésének napjáig szükséges záró szakmai beszámolót beadni.

**18.4.** Felsőoktatási intézményváltás és/vagy doktori iskola váltás

Felsőoktatási intézményváltásra vagy doktori iskola váltásra az ösztöndíjas időszak alatt nincs lehetőség. Amennyiben az ösztöndíjas az ösztöndíjas időszakon belül felsőoktatási intézményt, vagy doktori iskolát vált, az ösztöndíjas jogviszonya megszűnik a váltásról szóló intézményi döntés jogerőre emelkedésének napjától, továbbá a számára megítélt ösztöndíjra nem jogosult. Az ösztöndíjas jogviszony megszűnése napjától (az intézményi döntés jogerőre emelkedésének napjától) számított 30 napon belül a kutatás megvalósításáról az ösztöndíjas szakmai záró beszámolót nyújt be a rektornak, melyet a Támogató szakértők felkérésével értékel.

**18.5.** Témavezető, vállalati szakértő váltás

Amennyiben az EKÖP-KDP ösztöndíjas a jogviszony ideje alatt a témavezető és/vagy a vállalati szakértő személyében változás szükséges (pl. a vállalati szakértő munkaviszonya a Munkáltatónál megszűnik stb.), úgy a változást annak indoklásával, az új témavezető és/vagy vállalati szakértő esetében a pályázat benyújtásához szükséges, rájuk vonatkozó dokumentumokkal együtt a Támogató részére be kell nyújtani. A változtatási kérelmet az EKÖP-KDP ösztöndíjas nyújtja be. A Támogató a rendelkezésére álló dokumentumok alapján azok beérkezését követő **60 napon** belül dönt a témavezető és/vagy a vállalati szakértő váltásának elfogadásáról. A döntésről a tájékoztatja az EKÖP-KDP ösztöndíjast és a Munkáltatót. Amennyiben a Támogató a cserét jóváhagyja, úgy a témavezető/vállalati szakértő váltására sor kerülhet. A korábbi témavezetővel/vállalati szakértővel a feladatellátásról szóló szerződést meg kell szüntetni, és helyette az új témavezetővel/vállalati szakértővel kell szerződést kötni. A témavezető/vállalati szakértő váltás kezdő dátuma az a dátum, amikortól a Támogató a váltást jóváhagyja.

Amennyiben a Támogató a témavezető/szakértő cseréjét nem hagyja jóvá, úgy az EKÖP-KDP ösztöndíjas egy újabb témavezető/vállalati szakértő kijelölésére jogosult. Amennyiben a Támogató a második témavezető/vállalati szakértő cseréjét sem hagyja jóvá, úgy az EKÖP-KDP ösztöndíjas ösztöndíjas jogviszonya az elutasítás kézhezvételét követő hónap első napjától megszűnik.

**18.6.** Munkáltató váltás

Amennyiben az ösztöndíjas jogviszony ideje alatt, kivételesen indokolt esetben Munkáltató váltásra kerül sor, az ösztöndíjas jogviszony fenntartásához a Támogató jóváhagyása szükséges. A Munkáltató váltást az ösztöndíjasnak kell kezdeményezni, annak indoklásával. A Támogató a rendelkezésére álló dokumentumok alapján azok beérkezését követő 60 napon belül dönt a Munkáltató váltásának elfogadásáról. A döntésről tájékoztatja az EKÖP-KDP ösztöndíjast és az érintett Munkáltatókat. Amennyiben a Támogató a Munkáltató váltást nem hagyja jóvá, az EKÖP-KDP ösztöndíjas ösztöndíjas jogviszonya megszűnik a Munkáltató váltás hónapjának első napjától.

Nem számít Munkáltató váltásnak a Munkáltató jogszabályon alapuló vagy jogutódlással történő változása. A jogszabályon alapuló, vagy jogutódlással történő Munkáltató váltás esetén a Támogató jóváhagyása nem szükséges, a jogutódlást az ösztöndíjasnak kell bejelentenie annak bekövetkeztét követő 30 napon belül a Támogatónak.

# 19. Az intézményi támogatás elszámolása

A felsőoktatási intézmény elszámolására az NKFI Hivatal által a felsőoktatási intézmény részére kibocsátott támogatói okirat rendelkezései az irányadóak.

**20. A támogatás folyósítása**

**20.1.** Ösztöndíj, témavezetői és szakértői díj

A támogatott pályázók ösztöndíjban részesülnek. Az Ösztöndíjszerződést a Támogató köti meg a nyertes pályázóval (EKÖP-KDP ösztöndíjas) és folyósítja számára az ösztöndíjat. Ehhez a Támogató Kooperatív Doktori Szabályzatot alkot, az ösztöndíj kifizetése ez alapján történik.

A támogatott pályázók témavezetői és szakértői díjazásban részesülnek. A szerződést a Támogató köti meg az EKÖP-KDP ösztöndíjas témavezetőjével és szakértőjével, amelyben– az EKÖP-KDP kiírásával összhangban – meghatározza a témavezetőt, illetve a szakértőt illető díjak összegét, folyósításának szabályait, a konzultáció biztosításának kötelezettségét és a konzultáció megtörténtének igazolási módját (konzultációs lap készítés). A témavezető és a szakértő díját a Támogató folyósítja.

**20.2.** A 4.2. pont szerinti támogatás pénzügyi teljesítése a támogatói döntés meghozatalát és a támogatói okirat kibocsátását követően, a támogatói okiratban rögzítettek szerint indulhat el.

**20.3.** Az NKFI Alapaz EKÖP-KDP támogatást az érintett fogadó felsőoktatási intézményeknek a támogatói okiratokban meghatározott módon és határidőig folyósítja.

**20.4.** A felsőoktatási intézménynek a támogatási időszakban a tanévek első félévében (szeptembertől januárig tartó időszak) az ösztöndíj öt havi összegét egy összegben, legkésőbb az adott tanév első félévében, november 30-ig, az ösztöndíj második félévre járó hét havi összegét szintén egy összegben, legkésőbb március 31-ig kell átutalnia az ösztöndíjas doktori hallgató(k) részére.

A felsőoktatási intézmény döntése alapján a támogatási időszakban az ösztöndíj összege az adott tanévre egy összegben is átutalható, ez esetben ennek legkésőbbi határideje az adott tanév november 30. napja.

**20.5.** A felsőoktatási intézménynek az adott munkaszakaszra vonatkozó témavezetői és szakértői díjat csak az adott munkaszakaszban van lehetősége átutalni a témavezető(k) és a szakértő(k) részére. A díjak más munkaszakaszban történő kifizetésére csak akkor van lehetősége a felsőoktatási intézménynek, amennyiben az EKÖP- KDP ösztöndíjas doktori hallgató ösztöndíjas jogviszonya módosul. Az EKÖP- KDP ösztöndíjas hallgató ösztöndíjas időszakának módosítását az ösztöndíjas hallgató kezdeményezheti az egyetemi Doktori Pályázati Bizottsághoz a 18.2. pont szerint.

# 21. Nyilvánosság

Az ösztöndíjasnak kommunikációjában, illetve kiadványaiban meg kell jelölnie az Egyetemi Kutatói Ösztöndíj Program megnevezést, a Kulturális és Innovációs Minisztérium nevét, valamint a Nemzeti Kutatási, Fejlesztési és Innovációs Alap nevét és – amennyiben a kommunikáció formája azt lehetővé teszi – annak hivatalos grafikai logóját. A logó letölthető a következő oldalról: www.nkfih.gov.hu.

# 22. Egyéb feltételek

**22.1.** A pályázó, a témavezető és a szakértő a rá vonatkozó nyilatkozat aláírásával az ott rögzítetteknek megfelelően hozzájárul személyes adatainak a Támogató, a Kulturális és Innovációs Minisztérium és a Nemzeti Kutatási, Fejlesztési és Innovációs Hivatal általi kezeléséhez.

**22.2.** A projekt eredményének értékesítésére csak piaci áron kerülhet sor harmadik fél részére, ideértve az Ösztöndíjas munkáltatóját is.

# 23. Kifogáskezelés

A támogatási döntés ellen más szervhez jogorvoslati kérelem nem nyújtható be.

# 24. További információk

**24.1.** A Felhívás és annak mellékletei együtt képezik a pályázati dokumentációt és tartalmazzák a pályázáshoz szükséges összes feltételt.

**24.2.** A pályázati csomag dokumentumai letölthetőek a Semmelweis Egyetem felületéről:

<https://semmelweis.hu/phd/2024/05/30/ekop-kdp-2024-palyazat/>

**24.3.** A pályázó a pályázattal kapcsolatos további információkról tájékoztatást az alábbi elérhetőségen kérhet:

**Kontakt adatai:**

**ekop-kdp@semmelweis.hu**

# Mellékletek

1. számú melléklet: pályázati adatlap (az adatlapon a pályázó megjelöli a kutatási témájának tudományterületi és tudományági besorolását, valamint a képzési területét az [itt](https://nkfih.gov.hu/palyazoknak/nkfi-alap/uj-nemzeti-kivalosag-program-felsooktatasi-alapkepzes-hallgatoi-kutatoi-osztodij-unkp-23-1/palyazati-csomag/tudomanyagi-kepzesi-besorolas) található lista alapján)

2. számú melléklet: a pályázói nyilatkozat sablonja

3. számú melléklet: a kutatási terv sablonja

4. számú melléklet: a fogadó doktori iskola nyilatkozatának sablonja

5. számú melléklet: a témavezetői feladatok ellátásáról szóló nyilatkozat sablonja

6. számú melléklet: a munkáltatói nyilatkozat sablonja

7. számú melléklet: a szakértői feladatok ellátásáról szóló nyilatkozat sablonja

8. számú melléklet: a KDP Pályázati Kiíráshoz használt tudományági képzési terület szerinti besorolás

9. számú melléklet: A pályázó publikációs listája (lehetőleg az MTMT-ből letöltve)

10. számú melléklet: a felsőoktatási intézmény által elszámolható költségek

11. számú melléklet: hallgatói adatváltozás bejelentő lap

1. KFI tv. 3. § 9. szerinti alap-, illetve főtevékenységként vagy ahhoz kapcsolódóan kutatás-fejlesztési tevékenységet folytató költségvetési szerv. [↑](#footnote-ref-2)
2. Magyar Képesítési Keretrendszer: <https://www.magyarkepesites.hu/kepesitesi_keretrendszerek/besorolas> [↑](#footnote-ref-3)